Macron și partidul său păstrează conducerea parlamentului după un vot foarte strâns. E prima victorie a liderului francez după alegeri
Partidul Renaissance al președintelui francez, Emmanuel Macron, a obținut o victorie surprinzătoare, joi, prin câștigarea președinției Adunării Naționale, în urma unui vot strâns. Candidata din partea partidului prezidențial, Yael Braun-Pivet, a fost realeasă președintă a Adunării Naționale după un vot în trei tururi, în urma căruia a reușit să formeze o majoritate de 220 de voturi, învingând candidații de la cele două extreme.